internet vaartha 241 Views
వారంట్‌ సాయంతో లేఖలు రాసిన ఇడి అధికారులు
న్యూఢిల్లీ : మనీలాండ రింగ్‌ ఆరోపణలు ఎదుర్కొంటు న్న కింగ్‌ఫిషర్స్‌ ఛైర్మన్‌ విజ§్‌ుమాల్యాను భారత్‌కు రప్పించేందుకు ఇడి అధికారులు విదేశాంగశాఖ సహకారం తీసుకుంటున్నారు. నేరస్తుల అప్పగింత విధానం అవలంభించేందుకు వీలుగా ముందుగానే మాల్యాను భారత్‌కు రప్పించేందుకు అవసరమైన చర్యలు తీసుకోవాలని విదేశాంగ మంత్రిత్వశాఖకు లేఖలు రాసారు. కింగ్‌ఫిషర్‌ ఎయిర్‌లైన్స్‌కు సంబంధించి ఐడిబిఐ బ్యాంకు 900కోట్ల కుంభకోణంలో మనీలాండరింగ్‌ అభియో గాలు ఎదుర్కొంటున్నారు. ఇడి అధికారులు కూడా ఈ అంశాన్ని ధృవీకరించారు. విదేశాంగశాఖ ఇందుకు సంబంధించి బ్రిటన్‌ అధికారులను సంప్రదించి భారత్‌కు రప్పించాల్సి ఉంటుంది. మాతృదేశాల్లో వివిధ అభియోగాలు ఎదుర్కొంటూ, కేసులు నమోదై ఉండి విదేశాల్లో తలదాచుకుంటున్న ప్రముఖులను భారత్‌కు విచారణనిమిత్తం రప్పించేవిధానంలో నేరస్తుల అప్పగింత విధానం విదేశాంగశాఖ సాయంతో దర్యాప్తు సంస్థ లు అనుసరిస్తాయి. ప్రస్తుతం మాల్యా విషయంలో ఇదే అనుసరిస్తున్నాయి. ఇందుకు సంబంధించి సిబిఐ ద్వారా ఇంటర్‌పోల్‌ నోటీసులు జారీచేయించాలని విదేశాంగ శాఖను ఇడి అధికారులు కోరారు. మనీలాండరింగ్‌ నిరో ధక చట్టం కేసులు విచారణకోర్టు మాల్యాపై నాన్‌బెయిల బుల్‌ వారంట్‌ జారీచేసిన దరిమిలా ఈ చర్యలకు ఉపక్ర మించారు. ఈనెల 18వ తేదీ మాల్యాపై కోర్టు వారంట్‌ జారీచేసిన సంగతి తెలిసిందే. మనీలాండరింగ్‌ నిరోధకచట్టం సెక్షన్‌ 4ప్రకారం విజయ్ మాల్యా అభియోగాలు ఎదుర్కొంటున్నందున విచారణనిమిత్తం హాజరు కావాల్సి ఉంటుంది. దర్యాప్తు అధికారులముందు హాజరయ్యేందుకు విఫలం కావడంతో కోర్టు ఇందు కు సంబంధించి వారంట్‌ మినహా ప్రత్యేక మార్గాలు లేనందున మాల్యా హాజరయ్యేందుకు వీలుగా వారంట్‌ జారీచేస్తున్నట్లు ప్రకటించింది. అంతేకాకుండా ఎన్‌ఫోర్స్‌మెంట్‌ డైరెక్టరేట్‌ మాల్యాను అరెస్టుచేసి తమముందు హాజరుపరచాలని కోరింది. కోర్టు రద్దుచేసేంతవరకూ ఈ వారంట్‌ అమలులో ఉంటుందని కూడా స్పష్టం చేసింది. అలాగే జారీచేసినకోర్టు ఈ వారంట్‌ అమలయ్యేంతవరకూ అంటే మాల్యాను భారత్‌కు రప్పించేంత వరకూ అమలులో ఉంటుందని స్పష్టంచేసింది. మూడుసార్లు సమన్లు జారీచేసినప్పటికీ మాల్యా ఇడి అధికారుల ముందు విచారణకు హాజరుకావడంలో విఫల్యం చెందిన దరిమిలా కోర్టు ఈచర్యలు చేపట్టింది.